Killing Me Softly with His Song

«Killing Me Softly with His Song», երգ, որը գրվել է 1971 թվականին և փաստացիորեն դարձել է փոփ երաժշտության ստանդարտ։ Երաժշտություն հեղինակել է Չարլզ Ֆոքսը, տեքստը՝ Նորման Գիմբելը։ Հայտնի երգի հիմքում դրվել է Լորի Լիբերմանի «Killing Me Softly with His Blues» («Իր կարոտով/տրամադրությամբ նա քնքշորեն սպանում է ինձ») բանաստեղծությունը, որից Լորի Լիբերմանը ոգեշնչվել է, իր խոստովանությամբ, այդ ժամանակ դեռևս անհայտ Դոն Մաքլինի ելույթից Լոս Անջելեսի «Տրուբադուր» ակումբում 1971 թվականին։ 1974 թվականին Ռոբերտա Ֆլեքի կատարմամբ երգն արժանացել է «Գրեմմի» երեք մրցանակի Տարվա լավագույն ձայնագրություն, Տարվա լավագույն երգ և Կանանց լավագույն վոկալ փոփ կատարում անվանակարգերում։ 1997 թվականին The Fugees-ի տարբերակը ստացել է «Գրեմմի» Ռիթմ-ն-բլյուզ ոճով լավագույն կատարում դուետով կամ խմբով անվանակարգում։


== Երգը և նրա քավեր տարբերակները ==
Լիբերմանն առաջինն է եղել, որ ձայնագրել է այս երգը․ այն թողարկվել է նրա «Lori Lieberman» ալբոմի կազմում 1972 թվականին։ Բայց երգին իսկական ճանաչման է արժանացել 1973 թվականին, երբ այն կատարել է Ռոբերտա Ֆլեքը (Roberta Flack)։ Չորս շաբաթ երգն զբաղեցրել է Billboard Hot 100 հիթ-շքերթի առաջին հորիզոնականը։ Այնուհետև նրան փոխարինել է the The O'Jays-ի «Love Train»  երգը, որից հետո այն կրկին վերադարձել է ԱՄՆ-ի հիթ-շքերթների առաջատար հորիզոնականներ՝ առաջ անցնելով «Love Train» երգից։
1975 թվականին «Killing Me Softly» երգի գործիքային տարբերակը դարձել է «The Drowning Pool» ֆիլմի երաժշտական թեման, որտեղ գլխավոր դերը կատարել է Փոլ Նյումանը։ Երգի հեղինակ Չարլզ Ֆոքսը հանդես է եկել որպես այդ ստեղծագործության դիրիժոր։
Երգի նոր քավեր տարբերակը 1988 թվականին թողարկել է R&B կատարող Al B. Sure!-ն իր «In Effect Mode» դեբյուտային ալբոմում։ Տարբերակը հաջողություն է ունեցել, իսկ Al B. Sure!-ն  1989 թվականին ընտրվել է որպես լավագույն նոր R&B մենակատար տղամարդկանց շրջանում։ 1996 թվականին երգը կատարել է The Fugees հիփ-հոփ խումբը, որի կազմում հանդես է եկել Լորեն Հիլը (Lauryn Hill)։ Նրանց տարբերակը հասել է երկրորդ հորիզոնականին ԱՄՆ ռադիոեթերի հիթ-շքերթներում և նույն հորիզոնականներին Մեծ Բրիտանիայում, որտեղ հասել է մինչև առաջին հորիզոնական և տարածվել է մեկ միլիոն տպաքանակով։ 1996 թվականին The Fugees-ի հաջողությունից հետո ձայնագրվել է Ռոբերտա Ֆլեքի կատարման ռեմիքս տարբերակը, որը գլխավորել է Hot Dance Music/Club Play Chart հիթ-շքերթը։
Ի թիվս այլոց, երգի իրենց տարբերակը ձայնագրել են հայտնի կատարողներ Գլորիա Գեյնորը, Էնգելբերտ Համփերդինքը, Նենսի Սինատրան, Թորի Ամոսը, Եվա Քեսեդին, Փրեշես Ուիլսոնը, Փերրի Կոմոն, Արետա Ֆրանկլինը, Մայքլ Ջեքսոնը և The Jacksons, Էնն Մյուրեյը (Anne Murray), Լյութեր Վենդրոսը (Luther Vandross), Թոնի Բրեքսթոնը (Toni Braxton), Ալիշա Քիզը, Ջակո Պաստորիուսը, Շիրլի Բեսսին, The Singers Unlimited, Youngblood Brass Band, The Plain White T’s, Mina, Susan Wong, Զախար Մայը, Վիկտոր Ֆալիոնն ու Միխայիլ Պոպլավսկին, Լեոնիս Չեռնովեցկին ու Դիմա Բիլանը։
2002 թվականին երգը դարձել է ռեժիսորներ Քրիս Վայցը և Պաուլ Վայցի (Chris Weitz, Paul Weitz) «Իմ տղան» («About A Boy») ֆիլմի սյուժեի զգալի մասը։ Ֆիլմի գլխավոր հերոսը՝ Մարկուսը, արժանանում է իր համադասարանցիների ծաղրանքներին, քանի որ որոշում է կատարել երգը դպրոցական տաղանդների համերգի ժամանակ։ Դպրոցում սովորող դեռահասների մոտ երգն ասոցացվում է կանացիության, ավելորդ ռոմանտիկության և զգացմունքայնության հետ։ Մարկուսը կատարում է այն հանուն իր մոր, որի սիրելի երգն էր դա։
2006 թվականին երգը դարձել է  հանրահայտ հիմն իռլանդական «Շելբուռն» ֆուտբոլային ակումբի երկրպագուների շրջանում։ Երգի տեքստը փոքր-ինչ փոխվել է «Dillon Me Softly with His Song»-ի նման՝ դիմելով նախկին պաշտպան Շոն Դիլոնին (Sean Dillon)։ Դիլոնի՝ «Դանդի Յունայթեդ» ֆուտբոլային ակումբ տեղափոխվելուց հետո հիմնը նույնպես սկսել է օգտագործվել այնտեղ։
Տարբեր տարիների և տարբեր երկրներում երգը թարգմանվել է դանիերեն, իսպաներեն, իտալերեն, գերմաներեն, նորվեգերեն, պորտուգալերեն, ֆիններեն, չեխերեն, շվեդերեն, էստոներեն, ճապոներեն։


== Մրցանակներ և անվանակարգեր ==


=== «Գրեմմի» մրցանակ ===


=== American Music Awards ===


== Հիթ-շքերթներ և հավաստագրումներ ==


=== Ռոբերտա Ֆլեքի տարբերակ ===


=== The Fugees-ի տարբերակ ===


== Ծանոթագրություններ ==


== Արտաքին հղումներ ==
Roberta Flack — Killing me softly with his song (1973 Original MV stereo) 
Fugees — Killing Me Softly With His Song (Official Video)